**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) sagatavots saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augu aizsardzības likuma 12.panta sestā daļa paredz, ka persona par tai uzdoto fitosanitāro pasākumu izpildi normatīvajos aktos noteiktajā kārtībā var saņemt kompensāciju no valsts budžeta.  Ministru kabineta 2009.gada 24.februāra noteikumu Nr. 178 „Kārtība, kādā piešķir kompensāciju par fitosanitāro pasākumu izpildi” (turpmāk – noteikumi Nr.178) 2.punkts nosaka personas tiesības saņemt kompensāciju un 1.pielikums – kompensācijas apmēru. Noteikumi Nr.178 nosaka arī kārtību, kādā persona par izpildītajiem fitosanitārajiem pasākumiem var saņemt kompensāciju. Augu karantīnas organisms bakteriālā iedega *Erwinia amylovora* (turpmāk – bakteriālā iedega) ir ļoti bīstama augļkoku slimība. Šī slimība var izraisīt postījumus līdz pat 80 % apmērā no augļu dārza stādījumiem. Inficētais augs agri vai vēlu aiziet bojā. Baktērija piemērotos apstākļos ātri izplatās un ir grūti ierobežojama. Bakteriālā iedega kā augu karantīnas organisms saskaņā ar Augu aizsardzības likuma 12.panta otro daļu un 18.panta otrās daļas 3.punktu ir jāiznīcina, turklāt jāiznīcina ar šo slimību iespējami inficētie augi.  Latvijai ir piešķirts aizsargājamās zonas statuss attiecībā uz bakteriālo iedegu. Augus no aizsargājamās zonas var bez ierobežojumiem izplatīt Eiropas Savienībā, bet augu ievešanai aizsargājamā zonā ir noteiktas stingrākas prasības, kā arī tiek veiktas regulāras pārbaudes un pasākumi, lai šis organisms neieviestos šajā teritorijā. Inficēties ar bakteriālajām iedegām var ābeles (*Malus*), bumbieres (*Pyrus*), vilkābeles (*Crataegus*), pīlādži (*Sorbus*), klintenes (*Cotoneaster*), cidonijas (*Cydonia*), krūmcidonijas (*Chaenomeles*), korintes (*Amelanchier*), eriobotrijas (*Eriobotrya*) un ugunsērkšķi (*Pyracantha*) (turpmāk – saimniekaugs). Pārsvarā tās ir Latvijas augļkopībai nozīmīgas augu sugas. Bakteriālā iedega Latvijā pirmo reizi tika konstatēta 2007.gada jūlijā*.* Bakteriālās iedegas plašākas izplatīšanās vai ieviešanās novēršanai ir svarīgi laikus konstatēt perēkļus un iznīcināt inficētos un iespējami inficētos saimniekaugus.  Tāpēc ir svarīgi veicināt sabiedrības atsaucību un vēlmi nevis slēpt, bet uzrādīt iespējamos inficētos saimniekaugus, kā arī radīt ieinteresētību iznīcināt inficētos vai iespējami inficētos saimniekaugus.  Valsts augu aizsardzības dienests (turpmāk – dienests) veic monitoringu dažādās bakteriālās iedegas saimniekaugu audzēšanas un augšanas vietās – augļu koku un dekoratīvo augu stādaudzētavās, komercdārzos, piemājas dārzos, pamestos dārzos, apstādījumos, savvaļā augošiem augiem. Tāpat arī dienests veic uzraudzību bakteriālo iedegu perēkļos un karantīnas zonā, kā arī buferzonā trīs kilometru rādiusā ap karantīnas zonu un perēkļiem.  Dienests 2014.gadā līdz 15.septembrim ir veicis 1729 pārbaudes dažādās bakteriālās iedegas saimniekaugu audzēšanas un augšanas vietās. To laikā tika noņemti paraugi, kas tika testēti Nacionālajā fitosanitārajā laboratorijā. No paraugiem, kas testēti uz bakteriālo iedegu, pozitīvi rezultāti bija 27 paraugiem.  2014.gadā dienests bakteriālās iedegas ir konstatējis vienā komercdārzā Jelgavas novadā, Jelgavas novada Sesavas pagasta laukam „Staļģi” piegulošā malā augošajiem saimniekaugiem, vienā piemājas dārzā Ozolnieku novadā un VAS „Latvijas dzelzceļš” dzelzceļa nodalījuma joslā – dzīvžogā Ozolnieku novadā un dzīvžogā Olaines novadā, apstādījumos Tukuma novadā, Olaines novadā lauka malā esošam dzīvžogam, vienā piemājas dārzā Jūrmalā, piemājas dārzā Stopiņu novadā un dzīvžogā Stopiņu novadā, kā arī piemājas dārzā Grobiņas novadā un Grobiņas novada domei piederošos apstādījumos.  Lauku atbalsta dienests saņēma 12 iesniegumus kompensāciju saņemšanai par 2014.gadā 12 vietās noteiktajiem un izpildītajiem fitosanitārajiem pasākumiem. |
| 3. | Projekta izstrādē iesaistītās institūcijas | Valsts augu aizsardzības dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir 11 personas, kas izpildījušas fitosanitāros pasākumus bakteriālās iedegas *Erwinia amylovora* (Burr.) Winsl.et.al. apkarošanai un izplatības ierobežošanai un iesniegušas iesniegumu kompensācijas saņemšanai Lauku atbalsta dienestā. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt 11 personām par 12 iesniegumiem **20 541** *euro*, tai skaitā pašvaldībām 393 *euro*. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **n-tais gads** | | Turpmākie trīs gadi (*euro*) | | |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu  **(2015.gads)** | izmaiņas, salīdzinot ar kārtējo (n) gadu  **(2016.gads)** | izmaiņas, salīdzinot ar kārtējo (n) gadu  **(2017.gads)** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | **20 541** | 0 | 0 | 0 |
| 2.1. valsts pamatbudžets | 0 | **20 541** | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | –**20 541** | 0 | 0 | 0 |
| 3.1. valsts pamatbudžets | 0 | –**20 541** | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| **20 541** | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Kompensācijas apmērs noteikts noteikumu Nr. 178 1.pielikumā.  Kompensācijām nepieciešamās summas detalizēts aprēķins ir dots šīs anotācijas pielikumā. | | | | |

*Anotācijas IV, V un VI sadaļa – nav attiecināms.*

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **VII. Tiesību akta projekta izpildes nodrošināšana un tās ietekme uz institūcijām** | | |  | | 1. | Projekta izpildē iesaistītās institūcijas | Valsts augu aizsardzības dienests un Lauku atbalsta dienests |  | | 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |  | | 3. | Cita informācija | Nav |  | |  |

Zemkopības ministrs J.Dūklavs

20.11.2014. 10:07

985

Kjago

67027206, Kristine.Kjago@vaad.gov.lv